**भारत सरकार**

**रक्षा मंत्रालय**

**रक्षा विभाग**

**राज्य सभा**

**अतारांकित प्रश्न संख्या 845**

**28 जुलाई, 2015 को उत्तर के लिए**

 **इन्सास राइफलों को चरणबद्ध ढंग से हटाया जाना**

**845. डा. चंदन मित्रा:**

क्या रक्षा मंत्री यह बताने की कृपा करेंगे कि :

(क) क्या सरकार ने कुछ वर्ष पूर्व स्वदेशी भारतीय लघु शस्त्र प्रणाली (इन्सास) राइफलों को चरणबद्ध तरीके से हटाने का निर्णय लिया था;

(ख) यदि हां, तो खराब और पुरानी इन्सास राइफलों को चरणबद्ध तरीके से हटाने में विलम्ब होने के क्या कारण हैं; और

(ग) सरकार ने भारतीय सेना के जवानों का जीवन बचाने के लिए इन्सास राइफलों के स्थान पर अत्याधुनिक राइफलों से प्रतिस्थापित करने के लिए क्या नए कदम उठाए हैं ?

**उत्तर
रक्षा मंत्री (श्री मनोहर पर्रीकर)**

(क) से (ग): सेना में किसी भी शस्त्र के उत्पाद सुधार/बाहर करने/शामिल करने के लिए स्थापित क्रिया विधि है। यह एक सतत प्रक्रिया है।

 भारतीय लघु शस्त्र प्रणाली (इन्सास) राइफल इन-सर्विस हथियार है तथा इसे असाल्ट राइफल से प्रतिस्थापित करने की योजना है। असाल्ट राइफल की अधिप्राप्ति के लिए खुली निविदा इंक्वायरी पर प्रस्ताव हेतु अनुरोध जारी किया गया था। सितम्बर-दिसम्बर, 2014 में संचालित परीक्षणों में स्पष्ट अनुरुपी नमूने सामने नहीं आये थे। तदनुसार, नई राइफल के लिए सेना फिर से गुणवत्ता संबंधी अपेक्षाएं तैयार कर रही है।

\*\*\*